Komisārs Reksis
"Komisārs Reksis" (vācu: Kommissar Rex, itāļu: Il commissario Rex) ir Austrijas un Itālijas krimināldrāmas televīzijas seriāls, kuru veidojuši Pēteris Hajeks un Pēteris Mozers. Sākotnēji pārraidīts Austrijā no 1994. līdz 2004. gadam kanālā ORF 1, bet pēc tam no 2008. līdz 2015. gadam Itālijas kanālā Rai 1. Rai 1 galu galā atcēla seriāla veidošanu 2015. gada jūnijā pēc astoņām Itālijas sezonām. Seriāla sižets ir par vācu aitu šķirnes policijas suni Reksi, viņa pāriniekiem un pārējo izmeklēšanas komandu Vīnes kriminālpolicijas slepkavību nodaļā, kur viņi strādā kopā, lai atrisinātu noziegumus. No 2008. līdz 2015. gadam sižets risinājās Romā. 1996. gadā tika pārraidīts atvasināts seriāls Stockinger, kurā galvenā uzmanība ir pievērsta Ernstam "Štokijam" Štokingeram, vienam no sākotnējiem slepkavību nodaļas darbiniekiem. Starptautiskie "Komisāra Rekša" rīmeiki ir Polijas "Komisārs Alekss" (2012—pašlaik), Krievijas "Muhtars atgriežas" (2004—2019), Portugāles Inspetor Max (2004—2019), Lietuvas Inspektorius Mažylis (2014), Slovākijas Rex (2017) un Kanādas "Hadsons un Reksis" (2019—pašlaik).